Dôležité termíny

**Prijímacie skúšky na vzdelávanie v stredných školách na školský rok 2024/2025 sa uskutočnia:**

1. **v prvom termíne 2. mája 2024 a podľa potreby vzhľadom na počet uchádzačov aj 3. mája 2024,**
2. **v druhom termíne 6. mája 2024 a podľa potreby vzhľadom na počet**

**uchádzačov aj 7. mája  2024.**

**Overenie špeciálnych schopností, zručností alebo nadania pre odbor *9245 M ochrana osôb a majetku* v rámci prijímacích skúšok na vzdelávanie v stredných školách sa uskutoční:**

**a) v prvom termíne 29. apríla 2024 a podľa potreby vzhľadom na počet uchádzačov aj 30.apríla 2024 a 26. apríla 2024,**

**b) v druhom termíne 9. mája 2024 a podľa potreby vzhľadom na počet uchádzačov aj 10. a 13. mája 2024.**

**Vstupné údaje:** vyplnená prihláška na vzdelávanie na strednú školu v papierovej forme, prípadne vysvedčenie žiaka, diplomy alebo výsledkové listiny preukazujúce poradie žiaka, prípadne jeho výkon, súhlas zákonného zástupcu o spracovaní osobných údajov.

Harmonogram prijímacieho konania

**Informácie pre rodičov uchádzačov**

1. **Do 20. marca 2024**  uchádzač alebo zákonný zástupca maloletého uchádzača podáva prihlášku. Prihláška bude akceptovaná **iba riadne vyplnená, základnou školou potvrdená** (podľa § 63 ods. 3 školského zákona), **oboma zákonným zástupcami podpísaná a** doručená v tlačenej podobe osobne alebo poštou, alebo doručenou do školskej *e-schránky*,
2. **Dňa 17. mája 2024** škola na základe prijímacieho konania zverejní na webovej stránke školy výsledky prijímacieho konania a odošle uchádzačovi rozhodnutie o prijatí.
3. **Do 22. mája 2024 (23:59)** **zákonný zástupca písomne potvrdí** prostredníctvom školského informačného systému rozhodnutie o nastúpení žiaka na štúdium (vzor tlačiva je zverejnený na webovej stránke školy [**www.gdusecovce.edupage.org**](http://www.gdusecovce.edupage.org) v časti prijímacie konanie) prostredníctvom informačného systému základnej školy (napr. Edupage), odoslaním naskenovaného tlačiva prostredníctvom emailu na **sekretariat@gdusecovce.sk**, poštou na adresu školy **Spojená škola, Kollárova 17, 078 01 Sečovce** alebo do elektronickej schránky strednej školy. **Rozhodujúci je dátum doručenia strednej škole. Ostatné rozhodnutia o prijatí na odbory vzdelávania v prihláške strácajú platnosť.**
4. Proti rozhodnutiu **o neprijatí**na štúdium sa môže uchádzač alebo zákonný zástupca maloletého uchádzača**odvolať riaditeľke školy** v lehote **do piatich dní odo dňa doručenia**rozhodnutia podľa § 68 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.
5. Vo výsledkovej listine bude stanovený počet žiakov /za každý odbor/ oddelených červenou čiarou. Sú to žiaci, ktorí získali najviac bodov, avšak nie všetci žiaci z tohto počtu potvrdia záujem o štúdium na našej škole. Žiaci, ktorí budú neprijatí pre nedostatok miesta, majú možnosť byť prijatí na miesta žiakov, ktorí sa nezapíšu, resp. pošlú potvrdenie o nenastúpení (podrobnosti upresníme). **Ak sa uvoľní miesto**, vydá riaditeľka školy nové rozhodnutie o prijatí uchádzačovi, ktorý je ďalší v poradí, v prípade, že zákonný zástupca podá v zákonnej lehote, do piatich dní odo dňa doručenia rozhodnutia o neprijatí odvolanie, čím deklaruje pretrvávajúci záujem o štúdium.
6. Po zápise resp. potvrdení nástupu zákonný zástupca vyplní evidenčný list žiaka, na ktorom uvedie **voľbu voliteľných predmetov**(druhý cudzí jazyk, etická/náboženská výchova),  objednávku žiackej karty resp. **medzinárodného preukazu žiaka ISIC/EURO<26.** Škola požiada o vyplnenie evidenčného listu (dátum a podmienky pre vyplnenie včas zverejníme).

**Na vaše otázky radi zodpovieme telefonicky: 056/6773801 (sekretariát školy), e-mailom: sekretariat@gdusecovce.sk.**

Informácie budeme priebežne aktualizovať